Nr. 1456/UCIR RPL2021/08.02.2022

**INSTRUCȚIUNI PRIVIND SELECȚIA, INSTRUIREA ȘI RECRUTAREA PERSONALULUI DE RECENSĂMÂNT PENTRU RECENSĂMÂNTUL POPULAȚIEI ȘI LOCUINȚELOR RUNDA 2021**

**1. BAZA LEGALĂ**

Ordonanța de urgență a Guvernului nr. 19/2020 privind organizarea și desfășurarea recensământului populației și locuințelor din România în anul 2021, aprobată cu completări și modificări prin Legea nr. 178/2020, cu modificările și completările ulterioare, conține o serie de prevederi referitoare la selecția, instruirea și recrutarea personalului de recensământ.

* **Articolul 4, alin. (4)** prevede “CCRPL2021 răspunde de pregătirea, conducerea, coordonarea şi monitorizarea lucrărilor necesare efectuării recensământului, având următoarele atribuţii principale:

.....

f) coordonează acţiunile de recrutare şi instruire a întregului personal care participă la efectuarea lucrărilor de recensământ;”

* **Articolul 29** prevede: “**I.N.S.** este responsabil, sub aspect tehnico-metodologic, de pregătirea, desfăşurarea şi monitorizarea lucrărilor necesare efectuării recensământului populaţiei şi locuinţelor în România din anul 2021 şi diseminarea rezultatelor definitive, având următoarele atribuţii principale:

.....

h) **asigură**, **prin direcţiile teritoriale de statistică**, **instruirea** şi coordonează activitatea personalului recrutat necesar recenzării, validării şi prelucrării datelor. De asemenea, asigură selecţia personalului recrutat, cu sprijinul primarilor din fiecare localitate;”

* **Articolul 34, alin.(3**) din prevede: ”**Primarii** au următoarele atribuţii:

....

b) **asigură recrutarea** şi plata recenzorilor, a recenzorilor pentru autorecenzare asistată, a recenzorilor-şefi şi a coordonatorilor la nivel de municipiu, oraş, comună şi de sector al municipiului Bucureşti, selectaţi conform art. 29 lit. h) de I.N.S. prin direcţiile sale teritoriale de statistică, personal prevăzut la art. 16 alin. (4);”

* **Articolul 45** prevede: “Obligaţiile personalului de recensământ sunt următoarele:  
  ....

2. recenzorii trebuie să aibă minimum 18 ani, cel puţin studii medii absolvite, fără cazier judiciar, să aibă abilităţi de utilizare a tabletelor şi să deţină capacitate de a desfăşura muncă pe teren;”

* **H.G. nr. 145/2022** privind modificarea și completarea Hotărârii Guvernului nr.1071/2020 pentru stabilirea bugetului și a categoriilor de cheltuieli necesare efectuării recensământului populației și locuințelor din România în anul 2021, precum și a măsurilor pentru punerea în aplicare a unor dispoziții din O.U.G. nr. 19/2020 privind organizarea și desfășurarea recensământului populației și locuințelor din România în anul 2021 prevede:

**Articolul 6 alin. (1')** prevede că ”Autorecenzarea asistată se aplică în toate unitățile administrativ-teritoriale. Numărul recenzorilor pentru autorecenzarea asistată se stabilește în funcție de dimensiunea unității administrativ-teritoriale, conform populației țintă estimate la data de 1 decembrie 2021, publicată pe [www.recensamantromania.ro](http://www.recensamantromania.ro), potrivit instrucțiunilor Unității de coordonare și implementare a recensământului, denumită în continuare UCIR și prin consultarea unităților județene privind implementarea recensământului, denumite în continuare UJIR.”

**2. CATEGORII DE PERSONAL DE RECENSĂMÂNT**

Personalul de recensământ care trebuie selectat, instruit și recrutat este format din:

* cca. 20035 recenzori - câte un recenzor pentru fiecare sector de recensământ. Repartizarea numărului de recenzori, coordonatorilor la nivel de UAT și recenzorilor șefi pe județe este prezentată în **Anexa 1**;
* 6967 recenzori pentru autorecenzare asistată. Repartizarea recenzorilor pentru autorecenzarea asistată în funcție de mărimea localității este prezentată în **Anexa 2**;
* 814 recenzori-şefi – doar în localitățile mari;
* 3187 coordonatori la nivel de municipiu, oraş, comună şi de sector al mun. Bucureşti – câte unul pentru fiecare localitate, respectiv sector al mun. București;
* 42 coordonatori la nivel de județ – câte un coordonator în fiecare județ.

**3. MODUL DE DESFĂȘURARE A PROCEDURII**

1. **Afișarea anunțului** privind înscrierea candidaților, **înscrierea candidaților și definitivarea listelor de candidați** de către UAT-uri a persoanelor care îndeplinesc criteriile prevăzute la art.45 din OUG nr.19/2020 aprobată și completată prin Legea nr.178/2020, cu completările și modificările ulterioare
2. **Instruirea candidaților** (din listele definitivate de UAT-uri) de către UJIR-uri **și selectarea personalului eligibil** pentru recrutare în baza unei evaluări efectuată de către UJIR-uri
3. **recrutare (contractare)** de către UAT-uri - încheiere de contracte de prestări servicii pentru recensământ cu persoane din cadrul personalul eligibil selectat de UJIR-uri

Prin **selectare** se înțelege selecționarea unor persoane în vederea instruirii și, ulterior, în vederea recrutării, din totalitatea persoanelor care și-au exprimat dorința de a lucra ca personal de recensământ, denumiți candidați. Selectarea se realizează pe baza unei evaluări realizate de către UJIR.

Prin **instruire** se înțelege participarea candidaților (din listele definitivate de UAT-uri) la sesiuni de instruire privind recensământul populației și locuințelor din runda 2021, desfășurate la nivel local (județean) de către instructori din cadrul UJIR-urilor.

Prin **recrutare** se înțelege operațiunea de încheiere a contractului cadru de servicii pentru recensământul populației și locuințelor (RPL 2021) între fiecare UAT (primărie) și persoanele selectate în urma evaluării realizate de către UJIR-uri, persoane care urmează să presteze servicii în calitate de recenzori, recenzori pentru autorecenzare asistată, recenzori-şefi şi coordonatori la nivel de municipiu, oraş, comună şi de sector al municipiului Bucureşti.

* 1. **Afișarea anunțului privind înscrierea candidaților, înscrierea candidaților și definitivarea listelor de candidați de către UAT-uri**

În perioada **8 – 18 februarie 2022** fiecare primărie trebuie să afișeze pe site-ul instituției anunțul referitor la înscrierea pe listele de candidați pentru personal de recensamânt (RPL2021).

Anunțul de înscriere trebuie să conțină minim următoarele informații:

1. Modalitatea de contractare (se încheie contract de servicii)
2. Numărul de persoane necesar pentru fiecare categorie de personal de recensământ
3. Perioada de contractare a serviciilor și locul unde își vor desfășura activitatea
4. Atribuțiile fiecărei categorii de personal
5. Condițiile specifice pe care trebuie să le îndeplinească personalul de recensământ.

Modelul anunțurilor și al cererilor de înscriere în listele de candidați pentru personalul de recensământ este prezentat în **Anexa 5.**

Candidații pentru personalul de recensământ trebuie să îndeplinească următoarele cerinţe de bază/să dețină următoarelorabilităţi de bază:

**Cerinţe/abilităţi de bază pentru selecție recenzor:**

* Vârsta minimă de 18 ani împliniți la data selecției – *condiție eliminatorie*;
* Nivelul studiilor: minim studii medii absolvite (conform art. 45 alin.(2) din OUG nr. 19/2020) - *condiție eliminatorie*;
* Să nu aibă cazier judiciar - *condiție eliminatorie*;
* Abilitatea de a utiliza corect un terminal informatic de tip tabletă;
* Disponibilitate de a desfăşura muncă pe teren;
* Disponibilitate de a lucra în program prelungit, în medie 8 ore pe zi și de a lucra în weekend (sâmbătă şi/sau duminică);
* Să dispună de un telefon mobil pe care să-l utilizeze pentru comunicare.

**Cerinţe/abilităţi de bază pentru selecție recenzor-şef/coordonator UAT:**

* Vârsta minimă de 18 ani împliniți la data selecției - *condiție eliminatorie*;
* Nivelul studiilor: minim studii medii absolvite - *condiție eliminatorie*;
* Să nu aibă cazier judiciar - *condiție eliminatorie*;
* Abilitatea de a utiliza corespunzător un terminal informatic în vederea realizării activităţilor aferente recensământului;
* Disponibilitate de a desfăşura muncă pe teren (pentru monitorizarea și coordonarea recenzorilor/ recenzorilor-șefi);
* Disponibilitate de a lucra în weekend (sâmbătă şi duminică);
* Să dispună de un telefon mobil pe care să-l utilizeze pentru comunicare;

Doar candidaţii care îndeplinesc cerinţele specificate vor fi incluși în listele definitive întocmite de UAT-uri și transmise UJIR-urilor.

* 1. **Instruirea candidaților**

Instruirea candidaților pentru personalul de recensământ din listele furnizate de UAT-uri pentru prestarea serviciilor de recensământ se va efectua în lunile **februarie - mai 2022 conform unui calendar stabilit de UJIR-uri.**

UJIR este responsabil de buna desfășurare a sesiunilor de instruire, prin:

* Organizarea seriilor de instruire și realizarea unui program de desfășurare după modelul prezentat în Anexa 3; sesiunile de instruire trebuie să preceadă perioada de intrare a recenzorilor în teren cu un interval de timp care, pe de o parte, să le permită acestora să aprofundeze cunoștințele dobândite la instruire și să se familiarizeze cu tableta și cu aplicația de colectare a datelor;
* Anunțarea din timp a datei și locului de desfășurare a instruirii, inclusiv a seriei de instruire la care participă fiecare persoană;
* Asigurarea respectării condițiilor pe care trebuie să le îndeplinească sălile în care se desfășoară sesiunile de instruire (Anexa 4);
* Asigurarea unui număr de tablete electronice în stare de funcționare suficient pentru numărul total de participanți la instruiri; tabletele trebuie să aibă încarcată aplicația Survey Solution;

Prefectul județului este responsabil de buna desfășurare a sesiunilor de instruire, prin:

* Asigurarea sălilor în care au loc instruirile, cu respectarea numărului maxim de persoane care pot participa și a măsurilor de prevenire a răspândirii virusului covid-19;
* Asigurarea respectării condițiilor pe care trebuie să le îndeplinească sălile în care se desfășoară sesiunile de instruire (Anexa 4).

În organizarea instruirilor trebuie respectate normele sanitare de protecție împotriva SARS Cov-2. Ca recomandare generală, în cazul în care numărul total de persoane care trebuie să fie instruite depășește 25 de persoane, se vor organiza serii de instruiri de câte 25 de persoane.

Fiecare sesiune de instruire va dura **1 zi** și se va încheia cu o evaluare a participanților prin care se va urmări îndeplinirea de către cursanți a următoarelor condiții:

* Cunoașterea metodologiei recensământului (definiții, noțiuni, cazuri care reprezintă excepții, clasificări și nomenclatoare etc.);
* Cunoașterea modului de utilizare a tabletei;
* Cunoașterea aplicației de colectare a datelor, a conținutului și a modului de navigare în cadrul chestionarului electronic;
* Capacitatea de a înțelege erorile apărute în cadrul chestionarelor, în momentul în care acestea apar în aplicaţia utilizată pentru recensământ și abilitatea de corecție a acestora;

**Abilităţi suplimentare pentru recrutare recenzor:**

* Abilitatea de a comunica într-o manieră civilizată; capacitatea de a stabili contacte inter-personale, de a fi cordial, plăcut, metodic şi riguros;
* Abilitatea introducerii şi validării datelor pe suport electronic;
* Capacitatea fizică de efort prelungit, pentru vizita în teren, posibil necesitatea de a vizita locuinţe dispersate pe o întindere geografică mare;
* Rezistenţă la stres şi lucru sub presiune;
* Responsabilitate și corectitudine;
* În zonele/comunitățile cu populaţie de altă etnie decât cea română, cunoaşterea şi a limbii acelei etnii şi a specificului etniei respective reprezintă un avantaj în desfăşurarea muncii sale pe teren;
* Experienţa în activitatea de operator statistic sau ca personal RGA (recensământul general agricol), reprezintă un avantaj.

Punctajul de evaluare și un model de chestionar pentru recenzor sunt prezentate în Anexa 6.

**Abilităţi suplimentare pentru recrutare recenzor-şef/coordonator UAT:**

* Capacitatea de comunicare inter-personală, de a fi cordial, plăcut, de a se face înțeles de către celelalte persoane;
* Capacitatea de analiză, decizie şi rezolvare a problemelor apărute pe durata procesului de recenzare;
* Abilităţi organizatorice și de conducere şi coordonare a activităţilor specifice recensământului populaţiei şi locuinţelor;
* Responsabilitate și corectitudine;
* În zonele/comunitățile cu populaţie de altă etnie decât cea română, cunoaşterea şi a limbii acelei etnii şi a specificului etniei respective reprezintă un avantaj;
* Expertiza în domeniul statisticii, al administrației publice locale, inclusiv experienţa în activitatea de operator statistic sau ca personal RGA (recensământul general agricol), constituie un avantaj.

Punctajul de evaluare și un model de chestionar pentru recenzorul-șef și coordonatorul UAT este prezentat în Anexa 7.

* 1. **Selectarea personalului de către UJIR-uri**

Selecția personalului de recensământ se realizează de către UJIR-uri, prin stabilirea unor modalități concrete de evaluare a unor cerințe și abilități specifice, agreate după caz, cu sprijinul personalului desemnat de primar în fiecare UAT.

Selecția se va realiza în funcție de punctajul obținut de fiecare candidat în urma evaluării, în ordinea descrescătoare a acestui punctaj. Lista celor selectați (inclusiv cu rezervele) se va transmite primăriei fiecărui UAT în vederea contractării/recrutării personalului de recensământ.

Pe lângă numărul necesar de recenzori ARA (recenzori pentru **a**uto**r**ecenzarea **a**sistată), recenzori (egal cu numărul sectoarelor de recensământ din județul respectiv), recenzori șefi, coordonatori la nivel de municipiu, oraş, comună şi de sector al municipiului Bucureşti, se va selecta un număr de persoane de rezervă pentru fiecare categorie și pentru fiecare UAT, reprezentând până la 10% din totalul fiecărei categorii. Aceștia din urmă vor fi solicitați să fie oricând gata să înlocuiască personalul de recensământ recrutat care devine indisponibil din diferite motive.

* 1. **Recrutarea personalului de recensământ**

Recrutarea personalului de recensământ din teritoriu se realizează de către UAT-uri (primării).

Modelul contractului cadru de servicii pentru RPL2021 este prevăzut în **Anexa nr. 2 a** ***H.G. nr. 145/2022 privind modificarea și completarea Hotărârii Guvernului nr.1071/2020*** *pentru stabilirea bugetului și a categoriilor de cheltuieli necesare efectuării recensământului populației și locuințelor din România în anul 2021, precum și a măsurilor pentru punerea în aplicare a unor dispoziții din Ordonanța de urgență a Guvernului nr. 19/2020 privind organizarea și desfășurarea recensământului populației și locuințelor din România în anul 2021*, iar acesta urmează să fie completat, în mod corespunzător, cu durata contractului, preţul contractului, sectorul/ județul/ UAT-ul de recensământ alocat, serviciile care trebuie prestate în funcţie de categoria de personal de recensământ pentru care se încheie și condițiile specifice care trebuie îndeplinite.

La sfârşitul perioadei de recrutare, UAT-urile transmit listele finale cu personalul recrutat către UJIR-uri spre avizare.

**Notă:** Plata recenzorilor pentru autorecenzarea asistată, recenzorilor, recenzorilor-șefi și coordonatorilor la nivel de municipiu, sector al municipiului București, oraș sau comună se realizează în anul 2022, după intrarea în vigoare a hotărârii Guvernului privind repartizarea sumelor pe unități/sub-diviziuni administrativ-teritoriale în vederea efectuării plăților către personalul de recensământ, de la bugetele unităților /subdiviziunilor administrativ-teritoriale, în limita a 192.000 mii lei, din sume defalcate din taxa pe valoarea adăugată pentru echilibrarea bugetelor locale, aprobate cu această destinație în anexa la legea bugetului de stat.

Anexa 1

**Repartizarea numărului de recenzori, coordonatori UAT și de recenzori șefi pe județe**

| Cod județ | Județul | Număr recenzori | Număr recenzori ARA | Număr coordonatori UAT | Număr recenzori șefi |
| --- | --- | --- | --- | --- | --- |
|  | **Total** | **20035** | **6967** | **3187** | **814** |
| 1 | Alba | 372 | 149 | 78 | 15 |
| 2 | Arad | 468 | 156 | 78 | 19 |
| 3 | Argeş | 592 | 223 | 102 | 24 |
| 4 | Bacău | 592 | 222 | 93 | 24 |
| 5 | Bihor | 593 | 207 | 101 | 24 |
| 6 | Bistriţa-Năsăud | 313 | 125 | 62 | 13 |
| 7 | Botoşani | 387 | 160 | 78 | 15 |
| 8 | Braşov | 553 | 162 | 58 | 22 |
| 9 | Brăila | 311 | 85 | 44 | 12 |
| 10 | Buzău | 439 | 168 | 87 | 18 |
| 11 | Caraş-Severin | 363 | 127 | 77 | 15 |
| 51 | Călăraşi | 305 | 124 | 55 | 12 |
| 12 | Cluj | 730 | 189 | 81 | 29 |
| 13 | Constanţa | 661 | 198 | 70 | 26 |
| 14 | Covasna | 228 | 93 | 45 | 9 |
| 15 | Dâmboviţa | 451 | 219 | 89 | 18 |
| 16 | Dolj | 636 | 219 | 111 | 25 |
| 17 | Galaţi | 477 | 154 | 65 | 19 |
| 52 | Giurgiu | 270 | 119 | 54 | 11 |
| 18 | Gorj | 358 | 132 | 70 | 14 |
| 19 | Harghita | 351 | 137 | 67 | 14 |
| 20 | Hunedoara | 436 | 164 | 69 | 17 |
| 21 | Ialomiţa | 272 | 115 | 66 | 11 |
| 22 | Iaşi | 736 | 256 | 98 | 29 |
| 23 | Ilfov | 490 | 189 | 40 | 20 |
| 24 | Maramureş | 470 | 173 | 76 | 19 |
| 25 | Mehedinţi | 289 | 108 | 66 | 12 |
| 26 | Mureş | 540 | 211 | 102 | 22 |
| 27 | Neamţ | 477 | 184 | 83 | 19 |
| 28 | Olt | 418 | 186 | 112 | 17 |
| 29 | Prahova | 645 | 263 | 104 | 26 |
| 30 | Satu Mare | 336 | 139 | 65 | 13 |
| 31 | Sălaj | 245 | 104 | 61 | 10 |
| 32 | Sibiu | 425 | 141 | 64 | 17 |
| 33 | Suceava | 637 | 279 | 114 | 25 |
| 34 | Teleorman | 370 | 163 | 97 | 15 |
| 35 | Timiş | 706 | 228 | 99 | 28 |
| 36 | Tulcea | 309 | 87 | 51 | 12 |
| 37 | Vaslui | 386 | 160 | 86 | 15 |
| 38 | Vâlcea | 401 | 157 | 89 | 16 |
| 39 | Vrancea | 346 | 142 | 73 | 14 |
| 40 | Mun. Bucureşti | 1651 | 150 | 7 | 79 |

Anexa 2

**Repartizare recenzori pentru autorecenzare asistată**

**în funcție de mărimea localității**

|  |  |  |  |  |  |
| --- | --- | --- | --- | --- | --- |
| **Localități după numărul populației** | **Urban** | **Rural** | **număr tablete**  **(câte 2/ recenzor ARA)** | **număr recenzori ARA** | **număr recenzori ARA/ UAT** |
| sub 1000 | - | 133 | 266 | 133 | 1 |
| 1001-2500 | 7 | 1238 | 2490 | 1245 | 1 |
| 2501-5000 | 35 | 1145 | 4720 | 2360 | 2 |
| 5001-7500 | 60 | 236 | 1776 | 888 | 3 |
| 7501-10000 | 52 | 73 | 1000 | 500 | 4 |
| 10001-15000 | 50 | 28 | 780 | 390 | 5 |
| 15001-50000 | 75 | 8 | 1328 | 664 | 8 |
| 50001-200000 | 32 | 1 | 924 | 462 | 14 |
| 200000-400000\* | 13 | - | 650 | 325 | 25 |
| **Subtotal pe Urban/Rural** | **324** | **2862** | **-** | **-** |  |
| **Total** | **3186** | | **13934** | **6967** |
| *\*sectoarele municipiului București sunt încadrate la rubrica localități cu populația mai mare de 200000 locuitori* | | | | | |

Anexa 3

**Model program de desfășurare a seriilor de instruire la nivel județean**

|  |  |  |  |  |  |
| --- | --- | --- | --- | --- | --- |
| **Seria** | **Perioada** | **Locul de desfășurare** | **Nume instructori** | **Listă participanți** | **Observații** |
| 1 |  |  |  | Lista 1 |  |
| 2 |  |  |  | Lista 2 |  |
| 3 |  |  |  | Lista 3 |  |
| …. |  |  |  | ….. |  |

Anexa 4

**Condițiile pe care trebuie să le îndeplinească sălile în care urmează să se desfășoare sesiunile de instruire la nivel județean**

* Capacitate minimă pe scaune de 25 persoane (cu asigurarea unei distanțe minime de 1 m între participanți)
* Dotarea cu retroproiector
* Acces la Internet (wireless, de preferință)

Anexa 5

**MODEL**

**de Anunț privind înscrierea în lista candidaților pentru personalul de recensământ în vederea prestării serviciilor aferente RPL2021 în teritoriu**

*PRIMĂRIA MUNICIPIULUI/ ORAȘULUI/ COMUNEI \_ \_ \_ \_ \_ \_ \_ \_ \_ \_*

ÎNCHEIE CONTRACT DE PRESTĂRI SERVICII PENTRU:

* Un număr de X **recenzori** pentru recenzori pentru autorecenzarea asistată (ARA) din Municipiul / orașul/ comuna \_ \_ \_ \_ \_ \_ \_ \_ \_ \_ \_ \_ \_ \_
* Un număr de X **recenzori** pentru colectarea datelor Recensământului populației și locuințelor din Municipiul / orașul/ comuna \_ \_ \_ \_ \_ \_ \_ \_ \_ \_ \_ \_ \_ \_
* Un număr de X **recenzori-șefi** pentru monitorizarea/coordonarea colectării datelor Recensământului populației și locuințelor din Municipiul / orașul/ comuna \_ \_ \_ \_ \_ \_ \_ \_ \_
* Un **coordonator la nivel de UAT** pentru monitorizare/coordonare la Recensământul populației și locuințelor din Municipiul / orașul/ comuna \_ \_ \_ \_ \_ \_ \_ \_ \_ \_ \_ \_ \_ \_

MODALITATEA DE CONTRACTARE: Contract de servicii

PERIOADA DE CONTRACTARE A SERVICIILOR:

* Participarea la instruirea organizată de UJIR la o data comunicată ulterior;
* Colectarea datelor în teren:
  + - autorecenzarea asistată (ARA): **14.03-15.05.2022**
    - recenzarea prin efectuare interviu de către recenzor, în teren: **16.05-17.07.2022**

LOCUL DE DESFĂȘURARE A ACTIVITĂȚII

* Pe teren, în limitele administrative ale localității \_ \_ (*recenzori, recenzori-șefi și coordonator la nivel de UAT*) \_ \_
* In spațiul amenajat de către UAT în vederea autorecenzării (pentru recenzorii ARA)\_ \_ \_ \_ \_ \_

CONDIȚII privind CONTRACTAREA SERVICIILOR:

* Vârsta minimă de 18 ani împliniți la data selecției – *condiție eliminatorie*;
* Minim studii medii absolvite (diplomă absolvent liceu) - *condiție eliminatorie*;
* Să nu aibă cazier judiciar - *condiție eliminatorie*;
* Să dețină cunoștințe de utilizare a unei tablete;
* Abilitatea de a comunica într-o manieră civilizată; capacitatea de a stabili contacte inter-personale, de a fi cordial, plăcut, metodic şi riguros;
* Să dispună de un telefon mobil pe care să-l utilizeze pentru comunicare;
* Rezistenţă la stres şi lucru sub presiune;
* În zonele/comunitățile cu populaţie de altă etnie decât cea română, cunoaşterea şi a limbii acelei etnii şi a specificului etniei respective reprezintă un avantaj în desfăşurarea muncii sale pe teren;
* Expertiza în domeniul statisticii, al administrației publice, experiența de operator statistic statistic sau ca personal RGA (recensământul general agricol), reprezintă un avantaj.

ATRIBUȚIILE PERSONALULUI DE RECENSĂMÂNT: conform Modelului de contract cadru de servicii pentru RPL2021 prevăzut în Anexa nr. 2 a HG nr. 145/2022 privind modificarea și completarea HG nr.1071/2020 pentru stabilirea bugetului și a categoriilor de cheltuieli necesare efectuării recensământului populației și locuințelor din România în anul 2021.

CONDIȚII SPECIFICE

* Muncă pe teren;
* Disponibilitate de a lucra în program prelungit, în medie 8 ore pe zi (până la sfârşitul zilei);
* Disponibilitate de a lucra în weekend (sâmbătă şi /sau duminică).

**MODEL**

**de cerere de înscriere în lista de candidați pentrupersonalul**

# Subsemnatul/a\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, domiciliat/ă în loc. \_\_\_\_\_\_\_\_\_\_\_\_\_\_\_\_\_\_\_\_, str.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nr. \_\_\_, bl. \_\_\_, ap. \_\_\_, posesor al BI/CI seria \_\_\_\_, nr. \_\_\_\_\_\_\_\_\_\_\_\_\_, tel. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, vă rog să-mi aprobaţi înscrierea ca …(recenzor ARA, recenzor, recenzor-șef, coordonaor UAT)……….pentru a presta servicii de recensământ în cadrul PRIMĂRIEI MUNICIPIULUI/ ORAȘULUI/ COMUNEI ………………………………………………………..

Menţionez că am luat cunoştinţă de condiţiile generale și specifice din **Anunțul** primăriei privind înscrierea candidaților pentru personal de recensământ în vederea prestării serviciilor aferente recensământului populației și locuințelor runda 2021 în teritoriu.

***Acord privind datele cu caracter personal:***

[ ] Sunt de acord cu prelucrarea ulterioară a datelor cu caracter personal în scopuri statistice şi de cercetare.

Declar pe propria răspundere, că datele furnizate în această cerere sunt adevărate.

Data: \_\_\_\_\_\_\_\_\_

Semnătura: \_\_\_\_\_\_\_\_\_\_\_\_

Anexa 6

**Punctajul de evaluare a personalului în vederea selecției în calitate**

**de recenzor/ recenzor pentru autorecenzare asistată**

|  |  |  |  |
| --- | --- | --- | --- |
| Nr. crt. | **Criterii** | **Mod de evaluare** | **punctaj** |
| **1** | Abilitatea de a utiliza corect un terminal informatic de tip tabletă | Test \* | 50 |
| **2** | Capacitatea/ dorința de a desfăşura muncă pe teren | chestionar | **10** |
| **3** | Disponibilitate de a lucra în program prelungit, în medie 8 ore pe zi (până la sfârşitul zilei) și în weekend (sâmbătă şi duminică) | chestionar | **10** |
| **4** | Abilitatea de a comunica într-o manieră civilizată; capacitatea de a stabili contacte inter-personale, de a fi cordial, plăcut, metodic și riguros | chestionar | **10** |
| **5** | Să aibă experienţă în activitatea de operator statistic (reprezintă un avantaj) | chestionar | **20** |
|  | **TOTAL** | **Test + chestionar** | **100** |
| **6\*\*** | În zonele/comunitățile cu populaţie de altă etnie decât cea română, cunoaşterea şi a limbii acelei etnii şi a specificului etniei respective reprezintă un avantaj în desfăşurarea muncii sale pe teren | chestionar | **20** |
|  | **TOTAL\*\*** | **Test + chestionar+ cunoaștere limbii specifice etniei din comunitate** | **120** |

*\* Stabilit de UJIR*

*\*\* Acest punctaj suplimentar se aplică doar**în zonele/comunitățile cu populaţie de altă etnie decât cea română.*

**Model de chestionar pentru evaluare recenzor**

|  |  |  |  |  |
| --- | --- | --- | --- | --- |
| Nr. crt. | Abilități | Auto- evaluare | Evaluare UJIR | Punctaj |
| 1 | Capacitatea/ dorința de a desfăşura muncă pe teren | 1 – DA  2 - NU |  |  |
| 2 | Disponibilitate de a lucra în program prelungit, în medie 8 ore pe zi (până la sfârşitul zilei) și în weekend (sâmbătă şi duminică) | 1 – DA  2 - NU |  |  |
| 3 | Abilitatea de a comunica într-o manieră civilizată; capacitatea de a stabili contacte inter-personale, de a fi cordial, plăcut, metodic și riguros | 1 – DA  2 - NU |  |  |
| 4 | Experienţa în activitatea de operator statistic sau ca personal RGA (recensământul general agricol), reprezintă un avantaj | 1 – DA  2 - NU |  |  |
|  | TOTAL |  |  |  |

Anexa 7

**Punctajul de evaluare a personalului în vederea selecției în calitate de**

**recenzor-șef/ coordonator UAT**

|  |  |  |  |
| --- | --- | --- | --- |
| **Nr. crt.** | **Criterii** | **Mod de evaluare** | **punctaj** |
| **1** | Abilitatea de a utiliza corect un terminal informatic de tip tabletă | Test \* | **30** |
| **2** | Capacitatea/ dorința de a desfăşura muncă pe teren | chestionar | **10** |
| **3** | Disponibilitate de a lucra în program prelungit, în medie 8 ore pe zi (până la sfârşitul zilei) și în weekend (sâmbătă şi duminică) | chestionar | **10** |
| **4** | Abilitatea de a comunica într-o manieră civilizată; capacitatea de a stabili contacte inter-personale, de a fi cordial, plăcut, metodic și riguros | chestionar | **10** |
| **5** | Capacitatea de analiză, decizie şi rezolvare a problemelor apărute pe durata procesului de recenzare | chestionar | **10** |
| **6** | Abilităţi organizatorice, de conducere şi coordonare a activităţilor specifice recensământului populaţiei şi locuinţelor; | chestionar | **10** |
| **7** | Expertiza în domeniul statisticii, al administrației publice, inclusiv experiența de operator statistic sau ca personal RGA (recensământul general agricol) reprezintă un avantaj; | chestionar | **20** |
|  | **TOTAL** | **Test + chestionar** | **100** |
| **8\*\*** | În zonele/comunitățile cu populaţie de altă etnie decât cea română, cunoaşterea şi a limbii acelei etnii şi a specificului etniei respective reprezintă un avantaj în desfăşurarea muncii sale pe teren | chestionar | **20** |
|  | **TOTAL\*\*** | **Test + chestionar+ cunoaștere limbii specifice etniei din comunitate** | **120** |

*\* Stabilit de UJIR*

*\*\* Acest punctaj suplimentar se aplică doar**în zonele/comunitățile cu populaţie de altă etnie decât cea română.*

***Model de chestionar pentru evaluare recenzor-șef și coordonator la nivel de UAT:***

|  |  |  |  |  |
| --- | --- | --- | --- | --- |
| **Nr. crt.** | **Abilități** | **Auto- evaluare** | **Evaluare UJIR** | **Punctaj** |
| 1 | Capacitatea/ dorința de a desfăşura muncă pe teren | 1 – DA  2 - NU |  |  |
| 2 | Disponibilitate de a lucra în program prelungit, în medie 8 ore pe zi (până la sfârşitul zilei) și în weekend (sâmbătă şi duminică) | 1 – DA  2 - NU |  |  |
| 3 | Abilitatea de a comunica într-o manieră civilizată; capacitatea de a stabili contacte inter-personale, de a fi cordial, plăcut, metodic și riguros | 1 – DA  2 - NU |  |  |
| 4 | Capacitatea de analiză, decizie şi rezolvare a problemelor apărute pe durata procesului de recenzare | 1 – DA  2 - NU |  |  |
| 5 | Abilităţi organizatorice, de conducere şi coordonare a activităţilor specifice recensământului populaţiei şi locuinţelor; | 1 – DA  2 - NU |  |  |
| 6 | Expertiza în domeniul statisticii, al administrației publice, inclusiv experiența de operator statistic sau ca personal RGA (recensământul general agricol) reprezintă un avantaj | 1 – DA  2 - NU |  |  |
|  | TOTAL |  |  |  |

**\**Pentru evaluare abilităților de la punctele 3, 4, 5 și 6, UJIR va formula întrebări adecvate***